CELEX: 32020R2191
Language: hr
Date: 2020-11-20 00:00:00
Title: Delegirana uredba Komisije (EU) 2020/2191 оd 20. studenoga 2020. o izmjeni Delegirane uredbe (EU) 2015/2446 u pogledu rokova za podnošenje ulaznih skraćenih deklaracija i deklaracija prije otpreme u slučaju prijevoza morem kojemu je polazište ili odredište u Ujedinjenoj Kraljevini Velike Britanije i Sjeverne Irske, Kanalskim otocima i Otoku Manu

23.12.2020   
               
               
                  HR
               
               
                  Službeni list Europske unije
               
               
                  L 434/8
               
            
         DELEGIRANA UREDBA KOMISIJE (EU) 2020/2191
         оd 20. studenoga 2020.
         o izmjeni Delegirane uredbe (EU) 2015/2446 u pogledu rokova za podnošenje ulaznih skraćenih deklaracija i deklaracija prije otpreme u slučaju prijevoza morem kojemu je polazište ili odredište u Ujedinjenoj Kraljevini Velike Britanije i Sjeverne Irske, Kanalskim otocima i Otoku Manu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Sporazum o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (1), a posebno njegov članak 126. i članak 127. stavak 1.,
         uzimajući u obzir Protokol o Irskoj/Sjevernoj Irskoj priložen tom sporazumu, a posebno njegov članak 5. stavke 3. i 4. te članak 13. stavak 1.,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (2), a posebno njezin članak 131. točku (b) i članak 265. točku (a),
         budući da:
         
                     (1)
                  
                  
                     Ujedinjena Kraljevina dostavila je 29. ožujka 2017. obavijest o namjeri povlačenja iz Unije na temelju članka 50. Ugovora o Europskoj uniji.
                  
               
                     (2)
                  
                  
                     Dana 1. veljače 2020. Ujedinjena Kraljevina povukla se iz Europske unije i Europske zajednice za atomsku energiju. U skladu s člancima 126. i 127. Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju („Sporazum o povlačenju”), pravo Unije primjenjuje se na Ujedinjenu Kraljevinu i u Ujedinjenoj Kraljevini tijekom prijelaznog razdoblja koje istječe 31. prosinca 2020. („prijelazno razdoblje”).
                  
               
                     (3)
                  
                  
                     U skladu s člankom 185. Sporazuma o povlačenju i člankom 5. stavkom 3. Protokola o Irskoj/Sjevernoj Irskoj, carinsko zakonodavstvo kako je definirano u članku 5. točki 2. Uredbe (EU) br. 952/2013 primjenjuje se na Ujedinjenu Kraljevinu i u Ujedinjenoj Kraljevini u vezi sa Sjevernom Irskom (isključujući teritorijalne vode Ujedinjene Kraljevine) nakon isteka prijelaznog razdoblja. Osim toga, u skladu s člankom 5. stavkom 4. i Prilogom 2. točkom 1. tog protokola Uredba (EU) br. 952/2013 primjenjuje se na Ujedinjenu Kraljevinu i u Ujedinjenoj Kraljevini u vezi sa Sjevernom Irskom. Upućivanja u ovoj Uredbi na Ujedinjenu Kraljevinu Velike Britanije i Sjeverne Irske stoga ne bi trebala uključivati luke koje se nalaze u Sjevernoj Irskoj.
                  
               
                     (4)
                  
                  
                     Nakon isteka prijelaznog razdoblja roba koja dolazi na carinsko područje Unije iz Ujedinjene Kraljevine mora biti obuhvaćena ulaznom skraćenom deklaracijom, a roba koja napušta carinsko područje Unije i čije je odredište u Ujedinjenoj Kraljevini, uz iznimku Sjeverne Irske, mora biti obuhvaćena deklaracijom prije otpreme. Te se deklaracije podnose u roku koji carinskim upravama država članica i Ujedinjene Kraljevine u vezi sa Sjevernom Irskom ostavlja dovoljno vremena za provedbu primjerene analize rizika u svrhu sigurnosti i zaštite prije dolaska robe odnosno prije otpreme robe te bez uzrokovanja velikih smetnji u logističkim tokovima i postupcima gospodarskih subjekata.
                  
               
                     (5)
                  
                  
                     Trenutačno su, u skladu s Delegiranom uredbom Komisije (EU) 2015/2446 (3), utvrđeni posebni rokovi za podnošenje ulaznih skraćenih deklaracija ili deklaracija prije otpreme u pogledu kretanja tereta između carinskog područja Unije i svih luka na Sjevernom moru. Nakon isteka prijelaznog razdoblja isti bi se rokovi trebali primjenjivati u te svrhe na robu koja se prevozi morem, a koja dolazi iz luka ili odlazi u luke u Ujedinjenoj Kraljevini koje nisu na Sjevernom moru. Stoga bi se rokovi utvrđeni za luke na Sjevernom moru trebali primjenjivati na sve luke u Ujedinjenoj Kraljevini Velike Britanije i Sjeverne Irske te Kanalskim otocima i Otoku Manu ako je potrebna ulazna skraćena deklaracija ili deklaracija prije otpreme.
                  
               
                     (6)
                  
                  
                     Ova bi Uredba trebala hitno stupiti na snagu i primjenjivati se od 1. siječnja 2021. kako bi se osiguralo neometano dnevno funkcioniranje carinskih uprava i gospodarskih subjekata nakon isteka prijelaznog razdoblja,
                  
               DONIJELA JE OVU UREDBU:
         
            Članak 1.
            Delegirana uredba (EU) 2015/2446 mijenja se kako slijedi:
            
                        1.
                     
                     
                        U članku 105. točki (c) dodaje se sljedeća točka:
                        
                                    „vi.
                                 
                                 
                                    luke Ujedinjene Kraljevine Velike Britanije i Sjeverne Irske, osim luka u Sjevernoj Irskoj, te luke Kanalskih otoka i otoka Mana;”.
                                 
                              
                  
                        2.
                     
                     
                        U članku 244. stavku 1. točki (a) podtočka ii. zamjenjuje se sljedećim:
                        
                                    „ii.
                                 
                                 
                                    za kretanja tereta u kontejnerima između carinskog područja Unije i Grenlanda, Farskih otoka, Islanda ili luka na Baltičkom moru, Sjevernom moru, Crnom moru ili Sredozemlju, svih luka Maroka te luka Ujedinjene Kraljevine Velike Britanije i Sjeverne Irske, osim luka u Sjevernoj Irskoj, te luka Kanalskih otoka i Otoka Mana najkasnije dva sata prije otpreme iz luke na carinskom području Unije;”.
                                 
                              
                  
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
            Primjenjuje se od 1. siječnja 2021.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 20. studenoga 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 29, 31.1.2020., str. 7.
         
         
            (2)  SL L 269, 10.10.2013., str. 1.
         
         
            (3)  Delegirana uredba Komisije (EU) 2015/2446 od 28. srpnja 2015. o dopuni Uredbe (EU) br. 952/2013 Europskog parlamenta i Vijeća o detaljnim pravilima koja se odnose na pojedine odredbe Carinskog zakonika Unije (SL L 343, 29.12.2015., str. 1.).